title: Regulamentul de punere în aplicare (UE) 2018/1263 al Comisiei din 20 septembrie 2018 de stabilire a formularelor pentru transmiterea informațiilor de către furnizorii de servicii de livrare de colete în conformitate cu Regulamentul (UE) 2018/644 al Parlamentului European și al Consiliului

text:
                  21.9.2018

                  RO

                  Jurnalul Oficial al Uniunii Europene

                  L 238/65

         REGULAMENTUL DE PUNERE ÎN APLICARE (UE) 2018/1263 AL COMISIEI
         din 20 septembrie 2018
         de stabilire a formularelor pentru transmiterea informațiilor de către furnizorii de servicii de livrare de colete în conformitate cu Regulamentul (UE) 2018/644 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2018/644 al Parlamentului European și al Consiliului din 18 aprilie 2018 privind serviciile de livrare transfrontalieră de colete (1), în special articolul 4 alineatul (4),
         întrucât:

                     (1)

                     Regulamentul (UE) 2018/644 prevede dispoziții specifice pentru a stimula îmbunătățirea serviciilor de livrare transfrontalieră de colete, suplimentare celor stabilite în Directiva 97/67/CE a Parlamentului European și a Consiliului (2). Dispozițiile respective vizează îndeosebi supravegherea reglementară legată de serviciile de livrare de colete și transparența tarifelor pentru anumite servicii de livrare transfrontalieră de colete.

                     (2)

                     Regulamentul (UE) 2018/644 prevede că furnizorii de servicii de livrare de colete trebuie să transmită autorității naționale de reglementare a statului membru în care sunt stabiliți informații despre propriile servicii-utilizând un formular elaborat de Comisie.

                     (3)

                     Articolul 4 alineatul (1) din Regulamentul (UE) 2018/644 prevede transmiterea de informații cu privire la furnizorul de servicii de livrare de colete doar o singură dată și informarea autorității naționale de reglementare cu privire la orice modificare a respectivelor informații în termen de 30 de zile. Articolul 4 alineatul (3) din Regulamentul (UE) 2018/644 prevede transmiterea anuală de informații privind activitățile furnizorului de servicii de livrare de colete. Prin urmare, este adecvat să se stabilească două formulare separate pentru transmiterea informațiilor respective.

                     (4)

                     Pentru a evita dubla contabilizare a coletelor, furnizorii de servicii de livrare de colete, atunci când transmit informații privind numărul coletelor manipulate și cifra de afaceri privind coletele manipulate pe parcursul anului calendaristic precedent, ar trebui să indice dacă serviciile de livrare de colete sunt contractate cu expeditorul sau sunt gestionate în numele unui alt furnizor de servicii de livrare de colete. Ei ar trebui să precizeze, de asemenea, dacă coletele sunt expediate spre sau primite de la destinații din interiorul sau din exteriorul Uniunii, întrucât acest lucru va avea un impact asupra etapelor din cadrul lanțului de livrare poștală pe care le asigură furnizorul respectiv.

                     (5)

                     Dat fiind că informațiile solicitate urmează să fie prelucrate de autoritățile naționale de reglementare ale statelor membre și având în vedere expertiza respectivelor autorități, formularele au fost elaborate în strânsă legătură cu Grupul autorităților europene de reglementare în domeniul serviciilor poștale.

                     (6)

                     Măsurile prevăzute în prezentul regulament sunt în conformitate cu avizul comitetului instituit prin articolul 21 din Directiva 97/67/CE,

               ADOPTĂ PREZENTUL REGULAMENT:

            Articolul 1
            Formularele pentru transmiterea informațiilor menționate la articolul 4 alineatele (1) și (3) din Regulamentul (UE) 2018/644 sunt stabilite în anexele I și II la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 septembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 112, 2.5.2018, p. 19.

            (2)  Directiva 97/67/CE a Parlamentului European și a Consiliului din 15 decembrie 1997 privind normele comune pentru dezvoltarea pieței interne a serviciilor poștale ale Comunității și îmbunătățirea calității serviciului (JO L 15, 21.1.1998, p. 14).

            ANEXA I
            Textul imaginii

               Formular pentru transmiterea informațiilor menționate la articolul 4 alineatul (1) din Regulamentul (UE) 2018/644 (1)
               Tabelul 1. Informații privind furnizorul de servicii de livrare de colete
               Denumirea
               Statutul și forma juridică
               Numărul de înregistrare într-un registru al comerțului sau într-un registru similar
               Cod de înregistrare în scopuri de TVA
               Adresa sediului
               Dacă este cazul, denumirea grupului sau a unei rețele în regim de franciză de furnizori de servicii de livrare de colete căreia îi aparține furnizorul de servicii de livrare de colete.
               Data transmiterii
               Tabelul 2. Datele de contact ale unei persoane de contact
               Numele și prenumele
               Funcția
               Adresa de e-mail
               Numărul de telefon
               Tabelul 3. Caracteristici ale serviciilor de livrare de colete oferite (2)
               Etape în lanțul de livrare poștală
               colectare
               sortare
               transport
               distribuire
               În domeniul de aplicare alOSU (3)
               În afara domeniului de aplicare al OSU
               Note/observații
               Tabelul 4. Descrierea detaliată a serviciilor de livrare de colete oferite (4)
               Tabelul 5. Termenii și condițiile generale pentru serviciile de livrare a coletelor (5)
               Link (linkuri):
               (1) În conformitate cu articolul 4 alineatul (5) din Regulamentul (UE) 2018/644, autoritățile naționale de reglementare pot impune cerințe de informații suplimentare celor menționate la articolul 4 alineatul (1) din regulamentul respectiv. Cerința de transmitere a informațiilor menționată la articolul 4 alineatul (1) din Regulamentul (UE) 2018/644 este supusă dispozițiilor articolului 4 alineatele (6) și (7) din regulamentul respectiv.
               (2) Bifați căsuțele corespunzătoare serviciilor oferite. Nu bifați căsuța dacă serviciul este oferit de un subcontractant.
               (3) Obligație de serviciu universal.
               (4) Furnizați aceste informații în cazul în care este posibil și indicați dacă se oferă o valoare adăugată.
               (5) Atașați o copie a documentelor relevante într-o anexă la prezentul formular. Furnizați și detalii privind procedurile de depunere a reclamațiilor puse la dispoziția utilizatorilor și orice limitări potențiale ale răspunderii. În cazul în care documentele relevante sunt disponibile online, furnizați linkul (linkurile).

            ANEXA II
            Textul imaginii

               Formular pentru transmiterea informațiilor menționate la articolul 4 alineatul (3) din Regulamentul(UE) 2018/644 (1)
               Denumirea furnizorului de servicii de livrare de colete
               Numărul de înregistrare într-un registru al comerțului sau într-un registru similar
               Data transmiterii (2)
               Numele persoanei de contact
               Anul pentru care sunt transmise informațiile
               Tabelul 1. Numărul (3) de colete manipulate pe parcursul anului calendaristic precedent și cifra de afaceri anuală generată de serviciile de livrare de colete pentru anul calendaristic (4) precedent în statul membru în care este stabilit furnizorul de servicii de livrare de colete (5)
               Tabelul 1.1. Servicii de livrare națională de colete
               Uni-tate
               Contractate cu expeditorul
               Gestionate în numele unui alt furnizor
               Observații
               Numărul de colete (6)
               Cifra de afaceri generată de serviciile de livrare de colete (7)
               Tabelul 1.2. Servicii de livrare transfrontalieră de colete primite [din interiorul și din exteriorul Uniunii/Spațiului Economic European (SEE)]
               Uni-tate
               Contractate cu expeditorul
               Gestionate în numele unui alt furnizor
               Observații
               Numărul total de colete primite (1)
               din care numărul coletelor primite din interiorul Uniunii/SEE (1)
               din care numărul coletelor primite din exteriorul Uniunii/SEE (1)
               Cifra de afaceri generată de serviciile de livrare de colete primite (2)
               din care cifra de afaceri generată de serviciile de livrare de colete primite din interiorul Uniunii/SEE (2)
               din care cifra de afaceri generată de serviciile de livrare de colete primite din exteriorul Uniunii/SEE (2)
               Tabelul 1.3. Servicii de livrare transfrontalieră de colete expediate (spre interiorul și spreexteriorul Uniunii/SEE)
               Uni-tate
               contractate cu expeditorul
               gestionate în numele unui alt furnizor
               Observații
               Numărul de colete (1)
               din care numărul coletelor expediate spre interiorul Uniunii/SEE (1)

            Textul imaginii

               din care numărul coletelor expediate spre exteriorul Uniunii/SEE (1)
               Cifra de afaceri totală generată de serviciile de livrare de colete expediate (2)
               din care cifra de afaceri generată de serviciile de livrare de colete expediate spre interiorulUniunii/SEE (2)
               din care cifra de afaceri generată de serviciile de livrare de colete expediate spre exteriorulUniunii/SEE (2)
               Tabelul 2. Numărul de persoane care au lucrat pentru furnizorul de servicii de livrare de colete în decursul anului calendaristic precedent implicate în furnizarea de servicii de livrare de colete în statul membru în care este stabilit furnizorul
               30.6.20XX
               31.12.20XX
               Observații
               Cu normă întreagă
               Cu fracțiune de normă
               Angajați temporari
               Persoane care desfășoară o activitate independentă
               TOTAL
               Tabelul 3. Informații privind caracteristicile serviciilor de livrare de colete prestate de subcontractanții furnizorilor de servicii de livrare de colete (8)
               Numele subcontrac-tantului
               colectare
               sortare
               transport
               distribuire
               Observații
               Numărul total de subcontractanți (9)
               Subcontractant 1 (10)
               Subcontractant 2 (5)
               Subcontractant 3 (5)
               Subcontractant 4 (5)
               Subcontractant 5 (5)

            Textul imaginii

               Tabelul 4. Numele subcontractanților furnizorului de servicii de livrare de colete (11)
               Numerotarea subcontractanților
               Numele subcontractantului
               Observații
               (…) (12)
               (…)
               Tabelul 5. Orice listă de prețuri accesibilă publicului, aplicabilă la data de 1 ianuarie a fiecărui an calendaristic pentru serviciile de livrare de colete (13)
               Lista atașată sub formă de anexă …. ….
               Link (linkuri):
               (1) În conformitate cu articolul 4 alineatul (5) din Regulamentul (UE) 2018/644, autoritățile naționale de reglementare pot impune cerințe de informații suplimentare celor menționate la articolul 4 alineatul (3) din regulamentul respectiv. Cerința de transmitere a informațiilor menționată la articolul 4 alineatul (3) din Regulamentul (UE) 2018/644 este supusă dispozițiilor articolului 4 alineatele (6) și (7) din regulamentul respectiv.
               (2) În conformitate cu articolul 4 alineatul (3), formularul trebui să fie depus până la data de 30 iunie a fiecărui an calendaristic.
               (3) Includeți articolele generate de activitățile legate atât de coletele standard, cât și de transportul de bunuri realizat în circuitul poștal al corespondenței.
               (4) În cazul în care informațiile furnizate sunt bazate pe estimări, descrieți baza acestora.
               (5) Furnizați informații privind serviciile efective de livrare de colete furnizate de la un sediu dintr-un stat membru în anul calendaristic precedent (menționat mai sus ca fiind „anul pentru care sunt transmise informațiile”).
               (6) Indicați în mii de unități („000”).
               (7) Indicați în mii de unități de monedă națională, fără TVA.
               (8) Comunicați o estimare a numărului de subcontractanți care prestează oricare dintre serviciile din cadrul lanțului de livrare poștală.
               (9) Comunicați numărul de subcontractanți implicați în fiecare etapă relevantă (suma ar putea să depășească numărul total de subcontractanți întrucât unii dintre subcontractanți pot presta servicii în cadrul mai multor etape).
               (10) Comunicați numele celor mai mari cinci subcontractanți și indicați care sunt etapele din lanțul de livrare în care prestează servicii.
               (11) Comunicați informații privind subcontractanții din decursul anului calendaristic precedent.
               (12) Comunicați informațiile direct în tabel sau atașați un document la prezentul formular enumerând subcontractanții.
               (13) Atașați lista la prezentul formular și, în cazul în care lista este disponibilă online, furnizați linkul (linkurile).


title: Regulamentul de punere în aplicare (UE) 2018/1260 al Comisiei din 20 septembrie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active piridaben, chinmerac și fosfură de zinc (Text cu relevanță pentru SEE.)

text:
                  21.9.2018

                  RO

                  Jurnalul Oficial al Uniunii Europene

                  L 238/30

         REGULAMENTUL DE PUNERE ÎN APLICARE (UE) 2018/1260 AL COMISIEI
         din 20 septembrie 2018
         de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active piridaben, chinmerac și fosfură de zinc
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
         întrucât:

                     (1)

                     Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost aprobate în temeiul Regulamentului (CE) nr. 1107/2009.

                     (2)

                     Substanțele active piridaben, chinmerac și fosfură de zinc sunt incluse în partea A din anexa la Regulamentul de punere în aplicare (UE) nr. 540/2011.

                     (3)

                     Perioadele de aprobare ale substanțelor piridaben, chinmerac și fosfură de zinc vor expira la 30 aprilie 2021.

                     (4)

                     Cererile de reînnoire a aprobării substanțelor active incluse în prezentul regulament au fost depuse în conformitate cu Regulamentul de punere în aplicare (UE) nr. 844/2012 al Comisiei (3). Totuși, este posibil ca aprobarea substanțelor respective să expire din motive independente de solicitant, înainte de a se lua o decizie privind reînnoirea aprobării lor. Prin urmare, este necesar să se prelungească perioadele lor de aprobare în conformitate cu articolul 17 din Regulamentul (CE) nr. 1107/2009.

                     (5)

                     Având în vedere timpul și resursele necesare pentru finalizarea evaluării cererilor de reînnoire a aprobărilor pentru un număr mare de substanțe active ale căror aprobări vor expira între 2019 și 2021, Decizia de punere în aplicare C(2016)6104 a Comisiei (4) a stabilit un program de lucru implicând gruparea substanțelor active similare și stabilirea de priorități în funcție de preocupările legate de siguranța pentru sănătatea oamenilor și a animalelor sau pentru mediu, astfel cum se prevede la articolul 18 din Regulamentul (CE) nr. 1107/2009.

                     (6)

                     Deoarece substanțele active incluse în prezentul regulament nu intră în categoriile prioritare din Decizia de punere în aplicare C(2016)6104, perioadele lor de aprobare ar trebui să fie prelungite cu doi sau trei ani, ținând seama de data de expirare actuală, de faptul că, în conformitate cu articolul 6 alineatul (3) din Regulamentul de punere în aplicare (UE) nr. 844/2012, dosarul suplimentar pentru o substanță activă trebuie depus cel târziu cu 30 de luni înainte de expirarea aprobării, de necesitatea de a se asigura o distribuție echilibrată a responsabilităților și a sarcinilor între statele membre care acționează ca raportori și coraportori și de resursele disponibile necesare pentru evaluare și luarea deciziilor. Prin urmare, este oportun să se prelungească perioada de aprobare a substanței active piridaben cu doi ani și să se prelungească perioadele de aprobare ale substanțelor active chinmerac și fosfură de zinc cu trei ani.

                     (7)

                     Având în vedere scopul articolului 17 primul paragraf din Regulamentul (CE) nr. 1107/2009, în ceea ce privește cazurile în care nu se depune un dosar suplimentar în conformitate cu dispozițiile Regulamentului de punere în aplicare (UE) nr. 844/2012 cel târziu cu 30 de luni înainte de data de expirare respectivă stabilită în anexa la prezentul regulament, Comisia va stabili data de expirare ca fiind data prevăzută înainte de intrarea în vigoare a prezentului regulament sau cea mai apropiată dată ulterioară acesteia.

                     (8)

                     Având în vedere obiectivul articolului 17 primul paragraf din Regulamentul (CE) nr. 1107/2009, în ceea ce privește cazurile în care Comisia va adopta un regulament care prevede că aprobarea unei substanțe active menționate în anexa la prezentul regulament nu se reînnoiește deoarece nu sunt îndeplinite criteriile de aprobare, Comisia va stabili ca dată de expirare fie data prevăzută înainte de intrarea în vigoare a prezentului regulament, fie data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. În ceea ce privește cazurile în care Comisia va adopta un regulament care prevede reînnoirea aprobării unei substanțe active menționate în anexa la prezentul regulament, Comisia va depune eforturi pentru a stabili, în funcție de circumstanțe, cea mai timpurie dată posibilă de punere în aplicare.

                     (9)

                     Prin urmare, Regulamentul de punere în aplicare (UE) nr. 540/2011 ar trebui modificat în consecință.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 septembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (3)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            (4)  Decizia de punere în aplicare a Comisiei din 28 septembrie 2016 privind stabilirea unui program de lucru pentru evaluarea cererilor de reînnoire a aprobărilor substanțelor active care expiră în 2019, 2020 și 2021, în conformitate cu Regulamentul (CE) nr. 1107/2009 al Parlamentului European și al Consiliului (JO C 357, 29.9.2016, p. 9).

            ANEXĂ
            Partea A din anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        în a șasea coloană, „Expirarea aprobării”, la rândul 311, „Chinmerac”, data se înlocuiește cu „30 aprilie 2024”;

                        2.

                        în a șasea coloană, „Expirarea aprobării”, la rândul 313, „Piridaben”, data se înlocuiește cu „30 aprilie 2023”;

                        3.

                        în a șasea coloană, „Expirarea aprobării”, la rândul 314, „Fosfură de zinc”, data se înlocuiește cu „30 aprilie 2024”.


title: Regulamentul de punere în aplicare (UE) 2018/1262 al Comisiei din 20 septembrie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active 1-metilciclopropenă, beta-ciflutrin, clorotalonil, clorotoluron, clomazon, cipermetrin, daminozid, deltametrin, dimetenamid-p, diuron, fludioxonil, flufenacet, flurtamon, fostiazat, indoxacarb, MCPA, MCPB, prosulfocarb, tiofanat-metil și tribenuron (Text cu relevanță pentru SEE.)

text:
                  21.9.2018

                  RO

                  Jurnalul Oficial al Uniunii Europene

                  L 238/62

         REGULAMENTUL DE PUNERE ÎN APLICARE (UE) 2018/1262 AL COMISIEI
         din 20 septembrie 2018
         de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active 1-metilciclopropenă, beta-ciflutrin, clorotalonil, clorotoluron, clomazon, cipermetrin, daminozid, deltametrin, dimetenamid-p, diuron, fludioxonil, flufenacet, flurtamon, fostiazat, indoxacarb, MCPA, MCPB, prosulfocarb, tiofanat-metil și tribenuron
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
         întrucât:

                     (1)

                     Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost aprobate în temeiul Regulamentului (CE) nr. 1107/2009.

                     (2)

                     Perioadele de aprobare a substanțelor active 1-metilciclopropenă, beta-ciflutrin, clorotalonil, clorotoluron, cipermetrin, daminozid, deltametrin, dimetenamid-p, flufenacet, flurtamon, fostiazat, indoxacarb, MCPA, MCPB, tiofanat-metil și tribenuron au fost prelungite ultima oară prin Regulamentul de punere în aplicare (UE) 2017/1511 al Comisiei (3). Perioadele de aprobare a acestor substanțe vor expira la 31 octombrie 2018.

                     (3)

                     Perioada de aprobare a substanței active diuron va expira la 30 septembrie 2018.

                     (4)

                     Perioadele de aprobare ale substanțelor active clomazon, fludioxonil și prosulfocarb vor expira la 31 octombrie 2018.

                     (5)

                     Cererile de reînnoire a aprobării acestor substanțe au fost prezentate în conformitate cu Regulamentul de punere în aplicare (UE) nr. 844/2012 al Comisiei (4).

                     (6)

                     Din cauza faptului că evaluarea substanțelor respective a fost amânată din motive independente de voința solicitanților, este posibil ca aprobările acestor substanțe active să expire înainte de adoptarea unei decizii privind reînnoirea lor. Prin urmare, este necesar să se prelungească perioadele lor de aprobare.

                     (7)

                     Având în vedere obiectivul articolului 17 primul paragraf din Regulamentul (CE) nr. 1107/2009, în ceea ce privește cazurile în care Comisia va adopta un regulament care prevede că aprobarea unei substanțe active menționate în anexa la prezentul regulament nu se reînnoiește deoarece nu sunt îndeplinite criteriile de aprobare, Comisia va stabili ca dată de expirare fie data prevăzută înainte de intrarea în vigoare a prezentului regulament, fie data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. În ceea ce privește cazurile în care Comisia va adopta un regulament care prevede reînnoirea aprobării unei substanțe active menționate în anexa la prezentul regulament, Comisia va depune eforturi pentru a stabili, în funcție de circumstanțe, cea mai timpurie dată posibilă de punere în aplicare.

                     (8)

                     Ținând seama de faptul că aprobarea substanței active diuron expiră la 30 septembrie 2018, prezentul regulament ar trebui să intre în vigoare cât mai curând posibil.

                     (9)

                     Regulamentul de punere în aplicare (UE) nr. 540/2011 ar trebui să fie, prin urmare, modificat în consecință.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 septembrie 2018.

                  Pentru Comisie

                  Președintele

               Jean-Claude JUNCKER

            (1)  JO L 309, 24.11.2009, p. 1.

            (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            (3)  Regulamentul de punere în aplicare (UE) 2017/1511 al Comisiei din 30 august 2017 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active 1-metilciclopropenă, beta-ciflutrin, clorotalonil, clorotoluron, cipermetrin, daminozid, deltametrin, dimetenamid-p, flufenacet, flurtamon, forclorfenuron, fostiazat, indoxacarb, iprodion, MCPA, MCPB, siltiofam, tiofanat-metil și tribenuron (JO L 224, 31.8.2017, p. 115).

            (4)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

            ANEXĂ
            Partea A din anexa la Regulamentul de punere în aplicare (UE) nr. 540/2011 se modifică după cum urmează:

                        1.

                        în a șasea coloană, „Expirarea aprobării”, la rândul 40, „Deltametrin”, data se înlocuiește cu „31 octombrie 2019”;

                        2.

                        în a șasea coloană, „Expirarea aprobării”, la rândul 48, „Beta-ciflutrin”, data se înlocuiește cu „31 octombrie 2019”;

                        3.

                        în a șasea coloană, „Expirarea aprobării”, la rândul 64, „Flurtamon”, data se înlocuiește cu „31 octombrie 2019”;

                        4.

                        în a șasea coloană, „Expirarea aprobării”, la rândul 65, „Flufenacet”, data se înlocuiește cu „31 octombrie 2019”;

                        5.

                        în a șasea coloană, „Expirarea aprobării”, la rândul 67, „Dimetenamid-p”, data se înlocuiește cu „31 octombrie 2019”;

                        6.

                        în a șasea coloană, „Expirarea aprobării”, la rândul 69, „Fostiazat”, data se înlocuiește cu „31 octombrie 2019”;

                        7.

                        în a șasea coloană, „Expirarea aprobării”, la rândul 101, „Clorotalonil”, data se înlocuiește cu „31 octombrie 2019”;

                        8.

                        în a șasea coloană, „Expirarea aprobării”, la rândul 102, „Clorotoluron”, data se înlocuiește cu „31 octombrie 2019”;

                        9.

                        în a șasea coloană, „Expirarea aprobării”, la rândul 103, „Cipermetrin”, data se înlocuiește cu „31 octombrie 2019”;

                        10.

                        în a șasea coloană, „Expirarea aprobării”, la rândul 104, „Daminozid”, data se înlocuiește cu „31 octombrie 2019”;

                        11.

                        în a șasea coloană, „Expirarea aprobării”, la rândul 105, „Tiofanat-metil”, data se înlocuiește cu „31 octombrie 2019”;

                        12.

                        în a șasea coloană, „Expirarea aprobării”, la rândul 106, „Tribenuron”, data se înlocuiește cu „31 octombrie 2019”;

                        13.

                        în a șasea coloană, „Expirarea aprobării”, la rândul 107, „MCPA”, data se înlocuiește cu „31 octombrie 2019”;

                        14.

                        în a șasea coloană, „Expirarea aprobării”, la rândul 108, „MCPB”, data se înlocuiește cu „31 octombrie 2019”;

                        15.

                        în a șasea coloană, „Expirarea aprobării”, la rândul 117, „1-metilciclopropenă”, data se înlocuiește cu „31 octombrie 2019”;

                        16.

                        în a șasea coloană, „Expirarea aprobării”, la rândul 119, „Indoxacarb”, data se înlocuiește cu „31 octombrie 2019”;

                        17.

                        în a șasea coloană, „Expirarea aprobării”, la rândul 160, „Prosulfocarb”, data se înlocuiește cu „31 octombrie 2019”;

                        18.

                        în a șasea coloană, „Expirarea aprobării”, la rândul 161, „Fludioxonil”, data se înlocuiește cu „31 octombrie 2019”;

                        19.

                        în a șasea coloană, „Expirarea aprobării”, la rândul 162, „Clomazon”, data se înlocuiește cu „31 octombrie 2019”;

                        20.

                        în a șasea coloană, „Expirarea aprobării”, la rândul 192, „Diuron”, data se înlocuiește cu „30 septembrie 2019”.